Downloaded from YTS.MX
Official YIFY movies site: YTS.MX
Είναι πολύ ευχάριστο να σου μιλάω... Απλώς λέω,
πολύ ευχάριστο. Δεν δυσκολεύομαι καθόλου.
Ο Έλτον Τζον έκανε συζητήσεις με τον Αλέξη Πετρίδη.
Σε θεωρώ καλό φίλο, είναι σαν...
Δεν είναι σαν συνέντευξη, παρόλο που κρατώ μπλοκ και στιλό.
Σου μιλάω σαν να είσαι φίλος μου.
- Έτσι πρέπει. - Εξαιρετικά.
- Φανταστικά. - Ευχαριστώ πολύ.
Αστειεύεσαι. Εγώ ευχαριστώ.
Εντάξει.
Οι συζητήσεις χρησιμοποιούνται σε όλη την ταινία.
- Πού είμαστε τώρα; - Στη δεκαετία του '70.
Έλτον!
Μεταξύ '70 και '75, ο Έλτον Τζον έβγαλε 13 δίσκους.
Οι επτά έγιναν #1 στο Billboard.
Στα 27 του, ήταν ο μεγαλύτερος ροκ σταρ στον κόσμο.
Ας μιλήσουμε για τα μέσα της δεκαετίας του '70.
Είσαι ο πιο διάσημος ποπ σταρ.
Υπήρξε μια συνεχής άνοδος, κι έφτασε στο απόγειο στο Στάδιο Ντότζερ.
Η μεγαλύτερη συναυλία μου.
Ήξερα ότι μεγαλύτερη δεν γινόταν.
Μοναδική συναυλία,
ο Έλτον Τζον ζωντανά...
Τα εισιτήρια εξαντλήθηκαν, ενώ ο Έλτον Τζον ετοιμάζεται να εμφανιστεί
μπροστά σε 110.000 άτομα.
Ο Έλτον γράφει πάλι ιστορία.
Κανένας σόλο καλλιτέχνης δεν έχει εμφανιστεί ζωντανά σε στάδιο.
Είχα άγχος για το Ντότζερ.
Δεν είχα εμφανιστεί ξανά σε τόσο κόσμο.
Ο Μπομπ Μάκι, που φτιάχνει τα ρούχα του Έλτον,
έφτιαξε κι αυτό.
Σαν στολή των Ντότζερς, αλλά...
- με πούλιες. - Είναι στενό;
Ναι. Έχει και αυτό το καπέλο.
Μ' αρέσει.
Πάντα τα έβγαζα πέρα σε μεγάλες συναυλίες, αλλά είναι αγχωτικές.
Όλοι θεωρούσαν τη ζωή μου τέλεια.
Είσαι πολύ συμπαθητικός,
αστείος, και όλα αυτά.
Μα φαίνεται ότι υπάρχει κάτι, υπάρχει... Φαίνεσαι εκτός τόπου και χρόνου.
Ναι.
Υπήρχε ένα κενό μέσα μου.
Περνούσα τέλεια,
αλλά όταν γυρνούσα σπίτι το βράδυ, δεν με ικανοποιούσε.
Το μόνο που υπήρχε τότε ήταν η δουλειά.
Δεν είχα τίποτα εκτός από την επιτυχία και τα ναρκωτικά.
Η ψυχή μου είχε μαυρίσει. Εγώ είχα μαυρίσει.
Δεν ήμουν ευχάριστη παρέα.
Ήθελα απεγνωσμένα να μην είμαι ο Έλτον που είχα γίνει.
Ήθελα να είμαι αυτός που ήμουν πριν από όλα αυτά.
ΕΛΤΟΝ ΤΖΟΝ: NEVER TOO LATE
ΝΕΑ ΟΡΛΕΑΝΗ
ΣΙΖΑΡΣ ΣΟΥΠΕΡΝΤΟΜ ΕΛΤΟΝ ΤΖΟΝ, 19 ΙΑΝΟΥΑΡΙΟΥ 2022
Μετά από περιοδείες 50 χρόνων, ο Έλτον Τζον αποσύρεται.
Σε 10 μήνες, θα δώσει την τελευταία του συναυλία στη Βόρεια Αμερική.
Στο Λος Άντζελες.
Στο Στάδιο Ντότζερ.
Εκεί που ξεκίνησαν όλα.
Η βασίλισσα δεν κουνάει το χέρι.
Θα έπρεπε;
Όχι. Ναι, θα έπρεπε.
Εντάξει. Έτοιμος.
Τι θα απογίνουν τα πράγματα όταν τελειώσω;
- Ναι. - Ναι...
Είναι τα ύστερα της ζωής μου.
Δεν ξέρω πόσος χρόνος μού μένει.
Και το σκέφτεσαι πιο πολύ στην ηλικία μου,
σκέφτεσαι τη ζωή και...
τον θάνατο. Και σκέφτεσαι...
Θέλω να είμαι εκεί που θέλω τώρα.
Δεν χρειάζεται να δουλέψω άλλο. Δεν θέλω να κάνω τίποτα.
Θα δουλεύω, θα βγάζω δίσκους, θα κάνω ραδιοφωνικές εκπομπές
και άλλα πράγματα, αλλά τα ταξίδια σε εξαντλούν.
Είναι πολύ κουραστικό. Το συνήθισα, είμαι βετεράνος.
Και... Απολαμβάνω την περιοδεία μέχρι στιγμής, κι αυτό είναι καλό.
Αλλά εδώ αρχίζεις να σκέφτεσαι τη θνητότητα.
Και τα παιδιά σε κάνουν να σκέφτεσαι τη θνητότητα.
- Θεωρώ. - Ναι.
- Συμφωνείς; - Ναι. Σκέφτονται τη δική μου θνητότητα.
Ανησυχούν,
επειδή ξέρουν πόσων ετών είμαι. Όχι τόσο για τον Ντέιβιντ.
Αγαπούν τον μπαμπά τους και θέλουν να ζήσω για πάντα.
Θα ήθελα να ζήσω για πάντα.
Να τα δω να κάνουν οικογένεια και να παντρεύονται,
αλλά μάλλον δεν θα προλάβω. Ποιος ξέρει; Ποτέ δεν ξέρεις.
Γι' αυτό θέλω να εκμεταλλευτώ
τον χρόνο μου όσο ζω.
Ο χρόνος μας μαζί είναι υπέροχος και πολύτιμος.
Ας ξεκινήσουμε
από την αρχή της παιδικής σου ηλικίας.
Γουίνιφρεντ Άτγουελ.
Φυσικά.
Μικρός, έβλεπα τη Γουίνιφρεντ Άτγουελ στην τηλεόραση.
Ήταν η ηρωίδα μου, και είχε δύο πιάνο.
Έπαιζε στο πιάνο με ουρά,
και μετά έλεγε "Πάω στο άλλο μου πιάνο τώρα",
που ήταν ένα όρθιο αλήτικο πιάνο.
Είναι το δικό σου, ξεχωριστό πιάνο.
Τι θα μας παίξεις;
Τα παιδιά θα θέλουν το The Poor People of Paris.
Τη λάτρευα. Αγαπούσε αυτό που έκανε.
Πολλά από αυτά τα έκανα δικά μου όταν έγινα ο Έλτον Τζον.
Ήταν η πρώτη μου μεγάλη επιρροή, σίγουρα.
Άρχισα να παίζω πιάνο όταν ήμουν πολύ μικρός.
Είχαμε ένα όρθιο πιάνο στο σπίτι.
Οι γονείς μου
δεν ξέρω αν ερωτεύτηκαν ποτέ.
Μάλωναν πολύ.
Και τους δύο τούς φοβόμουν.
Ήταν κακοποιητικοί. Πολύ βίαιοι.
Ήταν σωματικά βίαιοι.
Θυμάμαι ότι πρόσεχα πολύ μην κάνω κάτι λάθος.
Η μητέρα μου, όταν ήμουν ενός,
με έδειρε με συρματόβουρτσα για να μάθω να πηγαίνω τουαλέτα.
Ο μπαμπάς, όταν έπαιζα ποδόσφαιρο
και η μπάλα έπεφτε στον κήπο και όχι στο γρασίδι,
μ' έκανε να το μετανιώσω.
ΠΙΝΕΡ ΒΙΛΑΤΖ ΧΑΡΟΟΥ
Η μαμά έλεγε "Τίποτα δεν έπαθες", κι έλεγα "Δεν έχεις ιδέα".
Όταν σε επιπλήττουν,
σε βαράνε στον δρόμο μπροστά σε κόσμο,
δεν το ξεπερνάς.
Όλη μου η παιδική ηλικία ήταν γεμάτη φόβο.
Ήμουν ο Ρετζ. Δεν είχα γίνει ο Έλτον.
Δεν ήθελα να με φωνάζουν Ρετζ.
Μισούσα το όνομα.
Πέρασα πολύ χρόνο στη χώρα της φαντασίας όσο μάλωναν οι γονείς μου.
Λάτρευα τα πράγματα που είχα.
Έχεις συλλογή δίσκων.
Ναι.
Ήταν μια εξαιρετική συλλογή.
Αρχικά μάζευα δίσκους 78 στροφών, μετά φυσικά 45.
Τους κρατούσα, τους χάιδευα. Τους κοιτούσα, τους μελετούσα.
ΝΑ ΟΙ ΜΙΚΡΟΙ ΠΙΑΝΙΣΤΕΣ
Παίζοντας πιάνο, γινόμουν αποδεκτός. Έτσι κέρδισα την εύνοια.
Αν άκουγα κάτι στο ραδιόφωνο, πήγαινα στο πιάνο και το έπαιζα ακριβώς.
Μου έδινε μια αίσθηση υπερηφάνειας.
Σε κοινωνικές εκδηλώσεις,
ήμουν περιζήτητος. Όλοι τρελαίνονταν.
Όταν πήγα στη Βασιλική Ακαδημία, από τα 11 ως τα 15, κάθε Σάββατο πρωί,
μου άρεσε να παίζω Μότσαρτ, Μπαχ, Μπετόβεν, όλα τα μελωδικά κομμάτια.
Όταν έπαιζα συνθέτες όπως ο Μπάρτοκ, δεν ήξερα αν έπαιζα σωστά ή λάθος.
Δεν καταλάβαινα.
Δεν ήμουν τόσο ικανός.
Δεν είχα την τεχνική ικανότητα να γίνω κλασικός πιανίστας.
Ήθελα να παίζω άλλου είδους μουσική.
ΕΓΩ ΕΙΜΑΙ ΤΥΦΛΑ ΕΣΥ;
Ήμουν 15 και άρχισα να παίζω στην παμπ.
Έπαιρνα μία λίρα το βράδυ.
Μάζεψα χρήματα, και πήρα μικρόφωνο και ενισχυτή.
Ο πατέρας μου μισούσε το ροκ εντ ρολ.
Το μισούσε.
"Μην μπλέξεις με... Δες εδώ.
Δες πώς ντύνονται, πώς φέρονται".
Μου ενέπνευσε
την επιθυμία να αποδείξω ότι το ροκ εντ ρολ δεν ήταν αισχρό.
Και τα πήγες καλά σε αυτό το περιβάλλον;
- Θέλω να πω... - Ναι. Σάρωσα.
Αν μπορείς να παίξεις εκεί, μπορείς παντού.
Άρχιζα να στήνω μια μπάντα.
ΣΤΙΧΟΙ ΚΑΙ ΜΟΥΣΙΚΗ ΤΟΥ ΡΕΤΖ ΝΤΟΥΑΪΤ
Κάναμε περιοδεία με τους Ink Spots. Ήμασταν το σαπόρτ τους.
ΣΑΠΟΡΤ BLUESOLOGY ΚΑΙ IRONSIDES
The Drifters, The Temptations, Πάτι ΛαΜπελ.
Ήταν μεγάλο σχολείο.
Η μουσική κυρίευε τη ζωή μου. Ήταν το σεξ μου.
Μόνο να παίζω ήθελα.
Όταν άλλαξες το όνομά σου, σε άλλαξε αυτό;
Ναι, σίγουρα. Σαν να άλλαξα δέρμα.
ΠΡΑΞΗ ΑΛΛΑΓΗ ΟΝΟΜΑΤΟΣ
Ένιωσα ότι θα τα καταφέρω.
Αποκηρύσσω το όνομά μου
Ο Ρετζ δεν μπορούσε.
"Και τώρα, ο Ρετζ Ντουάιτ". Βαρετό!
Αλλά Έλτον Τζον;
- Ναι. - Είναι διαφορετικό.
ΕΛΤΟΝ ΧΕΡΚΟΥΛΙΣ ΤΖΟΝ
Ήθελα να γίνω συνθέτης.
- Τότε απάντησα στην αγγελία της Liberty. - Ναι.
Η LIBERTY ΑΝΑΖΗΤΑ ΤΑΛΕΝΤΑ
Σκέφτηκα "Αναζητούν συνθέτες.
Εγώ έχω γράψει δύο τραγούδια,
αλλά οι στίχοι δεν ήταν καλοί. Θα βρω έναν στιχουργό".
Δεν το πιστεύω ότι βρήκα το θάρρος να πάω. Αλλά το έκανα. Και χωρίς να το πω πουθενά.
Και έτρεμα όταν μπήκα στο γραφείο.
Είπα "Έγραψα στίχους, μα δεν μ' αρέσουν. Όμως μ' αρέσει να γράφω μελωδίες".
Τελικά, μου έδωσε έναν φάκελο με στίχους του Μπέρνι.
- Δεν είχε δει καν τους στίχους. - Ναι.
- Σαστίζει ο νους. - Όντως.
Η ζωή μου δεν θα ήταν ίδια. Δεν θα καθόμασταν εδώ να το συζητάμε.
Όχι, με τίποτα.
Ήταν η πιο ευτυχής συγκυρία που θα μπορούσα να έχω.
ΜΠΕΡΝΙ ΤΟΠΙΝ SCARECROW
Ο Μπέρνι ήταν ο σύνδεσμος με ό,τι θα ακολουθούσε,
ό,τι κι αν ήταν αυτό.
ΝΤΙΤΡΟΪΤ
Εννέα μήνες ως το Στάδιο Ντότζερ
- Γεια, Όλι. - Γεια, Έλτον.
Παίζεις κιθάρα;
Όχι, προσπάθησα να μάθω όταν ήμουν μικρός.
Όλι Ντουάιτ Ανιψιός
- Είναι δύσκολη. - Ναι,
- δεν μπόρεσα να την καταλάβω. - Δεν... Δεν μπορώ
να την καταλάβω. Άσε που έχω μικρά χέρια.
Δεν μπορώ...
Αλλά σε βοηθάει στιλιστικά.
Τα χέρια σου που χοροπηδούν στο πιάνο
- είναι καθηλωτικά. - Ναι.
Είναι πολύ διαφορετικό όργανο,
είναι πιο επιβλητικό το πιάνο από την κιθάρα.
Στην κιθάρα γράφεις πιο απλά πράγματα,
- και θα το ήθελα. - Ναι.
Στο πιάνο, όπως είναι δομημένο, γράφεις πιο περίπλοκες δομές συγχορδιών.
- Ναι, ωραίο είναι. - Δεν με πειράζει,
αλλά ωραία θα ήταν να έπαιζα άλλο ένα όργανο,
για να προσπαθήσω
- να γράψω διαφορετικά. - Ναι.
Πρώτα γράφεις τους στίχους και μετά...
Δεν... Όχι. Δεν γράφω στίχους.
- Γράφω πάνω στους στίχους. - Πάνω τους.
Ναι. Μόλις δω τη γραμμένη λέξη,
το οραματίζομαι όλο.
- Το βλέπεις. - Σαν ταινία.
- Βγαίνω; - Πάμε.
Η διαίσθησή μου ότι δεν μπορούσα
να γράψω στίχους ήταν σωστή.
Ήθελα να είμαι μέρος μιας ομάδας.
Και έπρεπε να έχω κάποιον να γράφουμε μαζί,
γιατί δεν μπορώ μόνος.
Συνέβη κάτι μαγικό
όταν είδα τους στίχους του Μπέρνι, που μ' έκανε να γράψω τα τραγούδια.
Ήξερα ότι θα με έβγαζε κάπου.
Χρειάζομαι την ώθηση
και την έμπνευση της γραμμένης λέξης.
Είμαι ανίκανος χωρίς αυτή.
Ο Μπέρνι ήταν εξίσου ενθουσιώδης μ' εμένα.
Όταν του έπαιξα κάποια τραγούδια, ξετρελάθηκε,
και τα βρήκαμε αμέσως.
Είχα κάποιον να πηγαίνουμε σινεμά,
να πηγαίνουμε στην παμπ,
να ξαπλώνουμε κάτω και ν' ακούμε δίσκους.
Ποτέ δεν είχα έναν κολλητό,
και ήταν τέλεια.
Μετακομίσαμε στο δωμάτιό μου στο Πίνερ,
που ήταν μικροσκοπικό και είχε μια κουκέτα,
ένα κρεβάτι πάνω, ένα κάτω.
Μια νύχτα, του είπα ότι τον αγαπούσα...
όταν ήταν στο πάνω κρεβάτι, κι εγώ στο κάτω,
στο σπίτι των γονιών μου.
Και είπε "Πρέπει να σε δει γιατρός".
Αλλά δεν εννοούσα σωματικά.
Ένιωσα απόρριψη,
αλλά δεν είχα τα μέσα
να του πω ότι δεν ήταν τέτοιου είδους αγάπη.
Και τον αγαπούσα, τον αγαπούσα πολύ, αλλά δεν ήταν... Δεν μπορούσα χωρίς αυτόν,
ήταν το άλλο μου μισό.
Αλλά δεν ήταν ερωτικό.
Ήμουν άβγαλτος. Δεν ήξερα ότι ήμουν γκέι.
Δεν ήξερα ότι ήμουν οτιδήποτε. Δεν είχα κάνει σεξ.
Πέρασαν δύο χρόνια, νομίζω,
που δεν καταφέραμε τίποτα.
Ήμασταν αναγκασμένοι να γράφουμε εμπορικές μπαλάντες
για τον Ένγκελμπερτ Χάμπερντινκ και τον Τομ Τζόουνς.
Και δεν ήταν τα χωράφια μας.
Μας ζητούσαν να γράφουμε τέτοια,
και τότε ήμασταν αρχάριοι
και άπειροι. Και...
αυτό πιστεύαμε ότι έπρεπε να κάνουμε για να πετύχουμε μέχρι...
που ήρθαν ορισμένοι και είπαν
"Για να πετύχετε, πρέπει να γράφετε
αυτά που σας αρέσουν".
Θυμάμαι που ο Στιβ Μπράουν έγινε μάνατζέρ μας.
Άκουσα κομμάτια που είχε γράψει πιο πρόσφατα.
Αλλά δεν τα είχε ηχογραφήσει, γιατί δεν τα θεωρούσε εμπορικά.
Και πρότεινα να συνεχίσει να γράφει τέτοια
παρά να προσπαθεί να γράφει σουξέ.
Τότε κάναμε στροφή
κι αρχίσαμε να γράφουμε για τον εαυτό μας.
Βγάζετε τον δίσκο Empty Sky,
και δεν γίνεται χαμός.
Ο Empty Sky άνοιξε τον δρόμο για τα επόμενα τραγούδια,
που είχαν πολύ περισσότερη συνοχή
και ήταν άλλη κατηγορία.
Ο Στιβ Μπράουν ήταν ο παραγωγός.
Είπε "Ωραία. Στον επόμενο δίσκο, χρειάζεστε έναν καλό παραγωγό.
Ποιος δίσκος σάς αρέσει;"
Είπα "Ο αγαπημένος μου είναι ο Space Oddity του Ντέιβιντ Μπόουι.
Δεν ξέρω τον παραγωγό".
Γκας Ντάτζον Παραγωγός
Βρεθήκαμε με τον Γκας Ντάτζον και τον Πολ Μπακμάστερ,
από τους πιο καινοτόμους διασκευαστές.
Ο Γκας κι ο Πολ ήταν φανταστικοί.
Ήταν να κάνουμε ζωντανή ηχογράφηση.
Τέσσερις ηχογραφήσεις, τρία τραγούδια σε καθεμία,
σαν στρατιωτική διαδικασία,
ζωντανά με ορχήστρα.
- Το μόνο που έκανα... - Απίστευτο.
- Χέστηκα πάνω μου. - Ναι, φαντάζομαι.
Δεν είχα ξαναπαίξει με ορχήστρα.
Ήταν η πρώτη φορά στη ζωή μου που πραγματικά
έπρεπε να αναλάβω την ευθύνη και να τα καταφέρω.
Η ενέργεια και το γεγονός ότι έπαιζα ζωντανά
μου ενέπνευσαν κάτι.
ΗΧΟΓΡΑΦΗΣΗ
ΗΜΕΡΟΛΟΓΙΟ LETTS 1970
ΗΧΟΓΡΑΦΗΣΗ ΤΡΑΪΝΤΕΝΤ
ΟΛΟΚΛΗΡΩΣΑΜΕ ΤΑ "BAD SIDE OF THE MOON", "PILOT", "THE CAGE"
ΟΛΟΚΛΗΡΩΣΑΜΕ ΤΑ "60 YEARS ON", "YOUR SONG", "GREY SEAL"
Συνέβη κάτι μαγικό σε εκείνες τις ηχογραφήσεις.
ΠΗΓΕ ΠΟΛΥ ΚΑΛΑ
Κανείς δεν είχε γράψει δίσκο με φάνκι,
ορχηστρική μουσική με τέτοια ενορχήστρωση.
Η μαγεία της παραγωγής του Γκας
και η επαναστατική ενορχήστρωση του Πολ Μπακμάστερ.
Στην αρχή του 60 Years On, οι χορδές κάνουν έναν περίεργο ήχο,
- σαν σμήνος από μέλισσες. - Ναι.
Γύρισε σε όσους έπαιζαν έγχορδα και είπε
"Δεν ξέρω πώς να το περιγράψω.
Αλλά θέλω να κάνετε έναν ήχο σαν..."
Κι αυτό έκαναν. Δεν ήταν γραμμένο.
ΑΡΠΑ "60 YEARS ON"
Το βάλαμε στην αρχή, όταν μπαίνει η άρπα.
Φυσικά.
Δεν το είχα καταλάβει, αλλά όλα τα χρόνια μου στην ακαδημία,
που μάθαινα κλασική μουσική, βγήκαν στη σύνθεση.
Απέδωσαν καρπούς όσα είχα κάνει
από τότε που παράτησα το σχολείο.
ΕΛΤΟΝ ΤΖΟΝ
Ήξερες ότι έσκισες;
Ναι.
Ποια ήταν η μεγάλη στιγμή;
Στην περίπτωσή μας,
τα πράγματα έγιναν σταδιακά, μέχρι που πήγαμε πρώτη φορά στην Αμερική.
Παίξαμε στο κλαμπ Τρούμπαντουρ στο Λος Άντζελες και...
1970 - ΠΑΜΕ ΣΤΙΣ ΗΠΑ
Χωράει 250 άτομα.
ΤΡΟΥΜΠΑΝΤΟΥΡ
ΤΟ ΤΡΟΥΜΠΑΝΤΟΥΡ ΤΟΥ ΝΤΑΓΚ ΟΥΕΣΤΟΝ ΠΑΡΟΥΣΙΑΖΕΙ ΤΟΝ ΕΛΤΟΝ ΤΖΟΝ
Τρούμπαντουρ 25 Αυγούστου 1970
Έλτον Τζον Νέο Ροκ Ταλέντο
ΟΧΙ, ΟΥΤΕ ΕΓΩ ΞΕΡΩ ΤΟΝ ΕΛΤΟΝ ΤΖΟΝ...
Ο Έλτον Τζον αντάξιος των προσδοκιών
Ο Έλτον Τζον μαζεύει κόσμο
ΤΖΟΝ, ΕΝΑ ΘΕΑΜΑΤΙΚΟ ΤΑΛΕΝΤΟ
Ο Έλτον τα σπάει στο Τρούμπαντουρ
ΑΠΙΣΤΕΥΤΗ ΣΥΝΑΥΛΙΑ
Συνέβη το πρώτο βράδυ.
Την επομένη, γράφτηκαν καλές κριτικές, και μαθεύτηκε σε όλη την Αμερική,
και ο δίσκος εκτοξεύθηκε στα τσαρτ.
Δεν ήμουν έτοιμος.
Περίμενα ότι θα είχαμε επιτυχία στην Αμερική, αλλά όχι τόσο μεγάλη.
ΣΙΚΑΓΟ
7 μήνες ως το Στάδιο Ντότζερ
Είναι το 329ο επεισόδιό μας.
Rocket Hour Ηχογράφηση Πόντκαστ
- Πάμε. - Ναι.
Είσαι έτοιμος;
Ναι.
Ντέιβιντ Φέρνις Μάνατζερ
Είμαι ο Έλτον Τζον. Είναι το Rocket Hour στο Apple Music.
Αυτοί είναι οι The Beaches & Lights.
Το έχωσες κρυφά.
Οι Linda Lindas είναι μια κοριτσίστικη πανκ μπάντα.
Είναι η Λούσια, 15 ετών,
η Ελοΐζ, 14, η Μπέλα, 17, και η Μίλα, 11.
- Γεια. - Γεια.
Καλώς ήρθατε στο Rocket Hour. Είστε φοβερές,
και σας αγαπάμε πολύ.
Έχω μείνει άναυδος με το ταλέντο σας
σε τόσο μικρή ηλικία. Είναι σπουδαίο.
Η Μίλα είναι η ντράμερ.
Πόσων ετών είσαι;
Είμαι 11.
Και είναι απίστευτη, όπως και τα άλλα κορίτσια.
Ακούστε, πιστεύω ότι είστε εκπληκτικές.
- Ευχαριστούμε. - Ευχαριστούμε.
Δεν περιμέναμε να είμαστε εδώ να σας μιλάμε, αλλά χαιρόμαστε πολύ.
Θα ακούσουμε το νέο σας σινγκλ, Talking to Myself.
Καλό σχολείο. Ευχαριστούμε που ήσασταν μαζί μας.
Ευχαριστούμε πολύ.
Γεια.
Είμαι 64 χρόνια μεγαλύτερος
από την ντράμερ των Linda Lindas.
Η Άλισον Ποντιέ είναι μια εξαιρετική τραγουδοποιός
που άρχισα να βάζω στο Rocket Hour πέρυσι.
Είναι πρωτοπόρος σταρ της κουίρ κάντρι.
Ας της τηλεφωνήσουμε τώρα.
Δεν μ' αρέσει η λέξη "κουίρ".
- Είναι η πιο πολιτικά ορθή. - Ναι; Εντάξει.
Εσύ κι εγώ μεγαλώσαμε έτσι, ήταν υποτιμητικός όρος, αλλά τώρα...
- Είναι κλειστό; - ...τον αποδέχτηκαν. Όχι.
Γεια, Άλισον.
Είσαι πολύ ενδιαφέρουσα γυναίκα.
Όχι μόνο γράφεις τραγούδια και τραγουδάς, αλλά φτιάχνεις και γλυπτά εξωγήινων.
- Ναι. - Και βλέπεις ταινίες δεύτερης διαλογής.
Έλα να γίνουμε πολλοί.
Ευχαριστώ.
Δεν το πιστεύω πόσο συγκινημένη είμαι τώρα.
Περίμενα να ενθουσιαστώ.
Αλλά νιώθω... δεν ξέρω.
Πολύ τυχερή και ευγνώμων που είμαι εδώ.
Ένας από τους πρώτους δίσκους που αγάπησα, η μαμά μου είχε
δύο δίσκους με τις επιτυχίες σου.
Οπότε χαίρομαι πολύ που είμαι εδώ. Ευχαριστώ.
Εγώ χαίρομαι που είμαι εδώ, είναι παλιός δίσκος.
Άλισον, είσαι καλλιτέχνης ΛΟΑΤ,
είμαστε και οι δύο στο ίδιο παιχνίδι.
Κι έχεις κάνει πολλά για την κοινότητα ΛΟΑΤΚ,
για άστεγους νέους στο Ντάλας. Σε συγχαίρω γι' αυτό.
Βγάζεις καινούριο δίσκο,
και θα ακούσουμε το Autopilot, το πρώτο κομμάτι.
Ευχαριστούμε πολύ που ήσουν εδώ.
Χαρήκαμε πολύ που σε φιλοξενήσαμε.
Συνέχισε έτσι,
και μπράβο για όσα κάνεις για την κοινότητα ΛΟΑΤΚ.
Ευχαριστώ. Τιμή μου. Χαίρομαι που είμαι εδώ.
Από τις καλύτερες στιγμές της ζωής μου. Ευχαριστώ για όλα.
Σ' αγαπώ. Να προσέχεις.
Εδώ τελειώνει η συνέντευξη του Έλτον με την Άλισον.
- Τι εξαιρετικό κορίτσι. - Υπέροχη.
- Τη λατρεύω. - Ναι, ωραία ενέργεια.
Δεν θέλω να ακουστεί στραβά, αλλά γιατί το κάνεις;
Γιατί το κάνω;
Μου αρέσει, κι αν δεν το κάνω,
ποιος θα παίξει αυτήν τη μουσική για τους καλλιτέχνες
που δεν είχαν ευκαιρίες στο συμβατικό ραδιόφωνο;
Αυτά που παίζω έπρεπε να ακούγονται στο ραδιόφωνο.
Έπρεπε, ξέρεις...
Αλλά παίζουν κυρίως μπούρδες.
Και τώρα, ο δίσκος της δεκαετίας του '60. Δεν είναι Beatles, ούτε Rolling Stones,
ούτε The Beach Boys.
Ο Γκάρι Μπρούκερ ήταν ήρωάς μου.
Έπαιζε στην μπάντα The Paramounts, και πήγαινα να τους δω, στην περιοχή.
Ήταν ο πρώτος
που είδα να παίζει ηλεκτρικό πιάνο.
Και μετά οι The Paramounts διαλύθηκαν
και έφτιαξαν μια μπάντα που λεγόταν Procol Harum.
Ο Γκάρι πέθανε πρόσφατα, πολύ τραγικό,
επειδή ήταν εξαιρετικός τραγουδιστής και συνθέτης
και έπαιζε εξαιρετικά πλήκτρα.
Αλλά η ζωή, τα τραγούδια
και η φωνή του συνεχίζουν να ζουν σ' αυτόν τον απίστευτο δίσκο,
A Whiter Shade of Pale.
Είναι ο Έλτον Τζον και το Your Song.
Πιτ Φορνατάλε, WNEW-FM στη Νέα Υόρκη.
Έχουμε τη χαρά να υποδεχτούμε τον Έλτον Τζον
- και τον Μπέρνι Τόπιν. - Καλημέρα.
Το Σαββατοκύριακο, ξεκινάτε την τεράστια εκστρατεία σας
για να κλέψετε τις καρδιές των νεαρών Αμερικανών, παιδιά.
Που θα σας πάει παντού...
Παντού, φίλε, ναι.
Αυτός ο δίσκος ήρθε κυριολεκτικά από το πουθενά.
Είχε τρομερό αντίκτυπο στη χώρα.
Δεν το καταλαβαίνω. Επειδή δεν ήταν δίσκος σουξέ.
Έφτασε στην 45η θέση στην Αγγλία, τίποτα.
Δεν το πιστεύω ότι είναι εκεί που είναι. Έχω μείνει άναυδος και...
Τώρα είναι ο πιο πετυχημένος...
- Ναι, φίλε. - ...δίσκος στο είδος του.
ΦΤΑΝΟΥΜΕ ΒΟΣΤΟΝΗ 9.06
ΦΙΛΑΔΕΛΦΕΙΑ
ΦΤΑΣΑΜΕ ΣΤΟ ΣΕΝΤ ΛΟΥΙΣ ΧΑΣΑΜΕ 3 ΒΑΛΙΤΣΕΣ
ΠΗΓΑΜΕ ΓΙΑ ΨΩΝΙΑ ΕΙΔΑΜΕ ΤΟ "PERFORMANCE"
ΤΕΛΕΙΑ ΣΥΝΑΥΛΙΑ ΑΠΟΨΕ
Εκτέθηκα σε έναν καινούριο κόσμο.
Μια πλευρά μου που είχα αποκλείσει για χρόνια βγήκε προς τα έξω.
Και απλώς περνούσα καλά.
Περνούσα πολύ καλά.
Τότε, οι φρόντμαν ήταν γοητευτικοί.
Ένα κομμάτι μου ήθελε να γίνω φρόντμαν,
μα δεν ήμουν ο Μπόουι, δεν ήμουν ο Μικ.
Δεν ήμουν σύμβολο του σεξ.
Ο Λιτλ Ρίτσαρντ κι ο Τζέρι Λι Λούις οπτικοποίησαν το πιάνο.
Έκαναν το πιάνο ορατό,
ενώ πριν ήταν απλώς... Εγώ το αποκαλώ τρίμετρη τάβλα.
Πήρα την εγκαρδιότητα της Άτγουελ,
την επιθετικότητα του Λιτλ Ρίτσαρντ, και τον εξωφρενισμό του Τζέρι Λι Λούις
στο στιλ μου,
κι έγινα μια μοναδική προσωπικότητα.
Δεν το πιστεύω. Τέσσερις δίσκοι σε έναν χρόνο.
Ένας θεός ξέρει πώς πρόλαβα.
Αλλά ήταν μια φανταστική εποχή δημιουργικότητας.
Ο Νάιτζελ, ο Ντι κι εγώ γινόμασταν μία από τις καλύτερες μπάντες στον κόσμο.
Είχαμε κάτι το ακατέργαστο.
Και κανείς δεν είχε πιάνο, μπάσο και ντραμς. Ήμασταν μοναδικοί.
Και δεν δίναμε δεκάρα.
Ο πρώτος σούπερ σταρ της δεκαετίας του '70
Ακόμα καλύτερος από κοντά
Έλτον Τζον Έναν χρόνο μετά
Η αναγνώριση αυξήθηκε, όπως και το κοινό.
Μάννα εξ ουρανού για έναν καλλιτέχνη.
Μόλις βρεις το στιλ σου κι αρχίζεις να έχεις λίγη επιτυχία και αποδοχή,
αποκτάς μεγάλη αυτοπεποίθηση.
Πώς μπήκε στο κάδρο ο Τζον Ριντ;
Τον γνώριζα. Ήταν μάνατζερ στη Motown.
Ήταν πολύ νέος, με μεγάλη αυτοπεποίθηση,
και πολύ αστείος και γοητευτικός.
Και πολύ καλός στη δουλειά του.
Γνώρισα αυτόν και κάποιους φίλους του,
και μου άρεσε η προσωπικότητά του
και το γεγονός ότι αγαπούσε τη μουσική.
Κάναμε παρέα, αλλά δεν κάναμε τίποτα.
Ούτε καν ραντεβού δεν βγήκαμε,
μέχρι που θα έπαιζα στο Σαν Φρανσίσκο,
στο Τρούμπαντουρ εκεί.
Και παραδόξως, ήταν εκεί ο Τζον Ριντ για ένα συνέδριο της Motown.
Και σκέφτηκα "Όπα".
Και τότε συνέβη.
Ήμουν πολύ άβγαλτος.
Δεν είχα πειραματιστεί ποτέ, δεν είχα κάνει σεξ.
Ήταν ο πρώτος μου... ο πρώτος μου έρωτας.
Η ομοφυλοφιλία τη δεκαετία του '70
ήταν ακόμα κάπως περιθωριακή.
Ναι. Ο κόσμος ήταν ακόμα...
Όσοι ήταν γκέι το έκρυβαν.
Πολύ σύντομα μείναμε μαζί.
Δηλαδή, η σχέση ξεκίνησε
πριν πάρει τη θέση του μάνατζερ;
Ναι. Ο Τζον ήταν πολύ ενημερωμένος μουσικά.
Ήταν σαν εμένα. Λάτρευε τους δίσκους. Και σκέφτηκα ότι θα ήταν καλός.
Ήταν έμπειρος. Και ήταν φανταστικά,
γιατί είχα κάποιον να με μανατζάρει,
να ενδιαφέρεται. Αγαπούσε τη μουσική μου κι εμένα.
Φαινόμασταν ιδανικό ζευγάρι.
Και ήμασταν.
ΤΟΡΟΝΤΟ
5 μήνες ως το Στάδιο Ντότζερ
Το αγόρι μου.
- Γεια. - Γεια, αγάπη μου, πώς πήγε;
- Τέλεια. - Τα πήγες καλά;
Ναι.
- Θυμήθηκες όλες τις ατάκες σου; - Ναι.
Είσαι πανέξυπνος. Είμαι περήφανος για σένα.
- Ευχαριστώ. - Ήσουν ο Τζακ τι;
Ήμουν ο Σίλβερ.
Ήσουν... Λονγκ Τζον Σίλβερ. Ναι.
Πάω στοίχημα ότι είναι φυστικοβούτυρο και μαρμελάδα, σωστά;
- Μέλι. - Φυστικοβούτυρο και μέλι. Εντάξει.
Τώρα είσαι γλυκός σαν μέλι.
Σ' αγαπώ πολύ.
- Σ' αγαπώ πολύ. - Κι εγώ σ' αγαπώ.
Ήρθε κι ο Ελάιζα;
- Ναι. - Ναι.
Γεια σου, όμορφε.
- Γεια. - Γεια σου, όμορφε. Τι κάνεις;
- Πώς πήγε το σχολείο; Καλά; - Θεέ μου. Σταμάτα!
- Τώρα έφαγες απ' αυτό! - Σταματήστε.
- Πώς ήταν η μέρα σου; Καλή; - Ναι.
Ζάκαρι, άσ' τον ήσυχο.
Πώς ήταν ο Ζάκαρι στο θέατρο;
Καλός ήταν. Πολύ καλός.
Ωραία.
Κύριος Απερίσκεπτος. Μ' αρέσει αυτή η μπλούζα.
Ευχαριστώ.
Μου λείπετε.
Ναι, κι εμάς μας λείπεις.
Να 'στε καλά. Σας αγαπώ πολύ.
- Σ' αγαπάμε. - Σας αγαπώ και τους δύο.
- Γεια. Σ' αγαπάμε. - Καληνύχτα.
Και μπράβο, εντάξει;
- Ευχαριστώ. Γεια. - Γεια.
Να 'ναι καλά.
Άντριου Γουάτ Παραγωγός
Έχεις κάτι να μας παίξεις;
Πού είναι το κουπλέ; Εδώ; Εντάξει. Ζούμαρε.
Τι έχει εδώ μέσα;
"Ένα πνεύμα γεννημένο".
- Τέλειο. - Σ' αρέσει; Είναι τα πρωτότυπα φωνητικά.
- Ναι. - Τα φωνητικά σου.
Απλώς τα βάζω... Τα ξανάφτιαξα...
- Μ' αρέσει. Ακούγονται πολύ ιδιαίτερα. - Θέλω μόνο να κάνω ένα πράγμα.
Το κομμάτι από το Don't Go Breaking My Heart...
- Ναι. - Έρχεται στο ένα του δεύτερου.
Πρέπει να μπει έτσι...
- Όχι έτσι... - Ναι.
Έτσι...
Ναι.
Πρώτα ψηλά και μετά χαμηλά.
Και πιάνο εδώ.
Εντάξει, βάλε με μέσα.
- Τέλειο. - Ναι;
Ήταν απίστευτο.
Ο Έλτον Τζον πρόσφατα επέστρεψε από τη δεύτερη περιοδεία στις ΗΠΑ,
όπου κάποια στιγμή είχε τέσσερις δίσκους στο τοπ 50, την ίδια βδομάδα.
Αυτό τον κάνει εφάμιλλο των Beatles,
ωθώντας τους κριτικούς
να λένε ότι ο Έλτον Τζον και ο στιχουργός του,
Μπέρνι Τόπιν, είναι η πιο ευρηματική
και πρωτότυπη ομάδα συνθετών μετά τον Λένον και τον ΜακΚάρτνι.
Γράφουμε πιο περίεργα...
Φωνή του Μπέρνι Τόπιν
...από την πλειοψηφία.
Δεν γράφουμε μαζί.
Πρώτα γράφω εγώ ό,τι γράφω, και μετά του το στέλνω,
και φεύγει, και μπορεί να μην ακούσω καν το τραγούδι
πριν ηχογραφηθεί.
Όλα αυτά είναι στίχοι και... Τα ξεσκαρτάρω.
Είναι ένα εδώ που έγραψα τις προάλλες.
Λέγεται Tiny Dancer,
και μιλά για την κοπέλα του Μπέρνι.
Μάλλον ήταν... Ένιωσα... Είδα όλους τους στίχους, και τον διάλεξα
κυρίως γιατί ήξερα ότι θα το ήθελε ο Μπέρνι.
Βλέπεις τις λέξεις,
"Μωρό με μπλου τζιν, κυρία του Λος Άντζελες, μοδίστρα της μπάντας.
Ωραία μάτια, χαμόγελο πειρατικό, θα παντρευτείς μουσικό".
Μόλις φτάνει στη λέξη "μπαλαρίνα", ξέρεις ότι δεν θα είναι γρήγορο.
Πρέπει να είναι ήπιο και αργό.
Όπως είναι γραμμένο εδώ, είναι κουπλέ και ρεφρέν,
ή γέφυρα και ρεφρέν, και μετά πάλι κουπλέ.
Το διάβασα, ένωσα δύο κουπλέ,
μετά μια γέφυρα, ένα ρεφρέν, και μετά ξανά κουπλέ.
Είναι... Γίνεται πολύ γρήγορα.
Ακούγεται δύσκολο, αλλά... Πάει έτσι...
Ως τρίο, είχαμε εξαντλήσει τις δυνατότητές μας.
Ήθελα να προσθέσω κιθαρίστα, και έβαλα τον Ντέιβι στην μπάντα.
Μου άρεσε που ήταν λαϊκός παίκτης μπάντζο.
Δεν είχε παίξει ποτέ ηλεκτρική κιθάρα, μέχρι που έπαιξε στον Honky Château.
Είχα προαίσθημα ότι θα ήταν εξαιρετικός. Τραγουδούσε κιόλας.
Πήγαμε στον πύργο, και ήταν η πρώτη φορά που πήγαμε κάπου μακριά για ηχογράφηση...
Château d'Hérouville Γαλλία
...και άλλαξε όλο το σενάριο.
Ο εξοπλισμός ήταν στο στούντιο, αλλά βάλαμε ηλεκτρικό πιάνο,
ντραμς, μπάσο, ενισχυτή κιθάρας
και μικρόφωνα στην αίθουσα πρωινού,
γιατί εγώ ξυπνούσα νωρίς, κι ενώ έτρωγα πρωινό,
πήγαινα στο πιάνο, έβλεπα τους στίχους, κι άρχιζα να γράφω.
Η μπάντα κατέβαινε κάτω,
έτρωγαν πρωινό και συμμετείχαν.
Τραγούδια όπως τα "Amy", "Rocket Man", "Mona Lisas and Mad Hatters"
Ο Νάιτζελ και ο Ντι
γνώριζαν ενστικτωδώς πού θα το πήγαινα.
Όταν ήρθε ο Ντέιβι, δεν άλλαξε κάτι.
Ήταν συντονισμένοι με αυτό ακριβώς που έκανα
και ήταν πολύ γρήγοροι.
Γράψαμε τα "Honky Cat", "Slave", "Pretty little black eyed Susie" κ.λπ.
Ακούς κομμάτια σαν το Rocket Man να γεννιούνται
και τα Honky Cat, Mona Lisas and Mad Hatters.
Τα είχαν διαμορφώσει πριν μπούμε στο στούντιο.
Γράψαμε τα "Salvation" και "I think I'm gonna kill myself".
Άνοιγα τα φτερά μου, και ήταν τέλεια για μένα.
Ήταν μια εποχή
που δημιούργησε πολλή μαγεία για μένα.
Αλλά ήταν και φρικτή εποχή.
Φοβόμουν τον Τζον.
Είχε βία μέσα του.
Όταν έπινε πολύ και τον τσάντιζες,
σε χτυπούσε ή έσπαγε ένα ποτήρι και σου το έβαζε στα μούτρα.
Έβλεπα πολλές συμπεριφορές του πατέρα μου.
Ήμουν νέος, ήταν ο πρώτος μου έρωτας.
Ήθελα να είμαστε μαζί.
Τελειώσαμε τον δίσκο σήμερα.
Μόλις γράψαμε νέο δίσκο στη Γαλλία,
οπότε θα παίξουμε οκτώ νέα τραγούδια που δεν έχετε ξανακούσει.
Αυτό λέγεται Rocket Man, και θα βγει ως σινγκλ, ελπίζω, στις 3 Μαρτίου.
Αφού έγινε επιτυχία το Rocket Man,
έγινε χαμός,
- οι θαυμαστές ούρλιαζαν. - Ναι.
Δεν με φανταζόμουν ποτέ ως ποπ καλλιτέχνη,
και αυτό ήταν το πρώτο ποπ σουξέ. Μετά το Your Song,
ήταν το πρώτο σουξέ μου.
Ανακάλυψα την εμπορικότητα όταν πρόσθεσα τον Ντέιβιντ στην μπάντα.
Δεν ήταν στόχος μου τα εμπορικά τραγούδια, αλλά έγινε πιο εύκολο,
επειδή έγραφα και για κιθαρίστα.
Και ξαφνικά, έβγαζα μεγάλα σινγκλ
κι έκανα το ένα σουξέ μετά το άλλο.
Τα ρούχα
είναι μια αντίδραση προς όλα
όσα δεν επιτρεπόταν να κάνω όταν ήμουν μικρός.
"Μη φοράς αυτό. Μην κάνεις αυτό.
Μη φοράς τέτοια γυαλιά".
Δεν υπάρχουν κανόνες στη ζωή.
Είμαι όσα δεν πρέπει να είναι ένας σταρ του ροκ εντ ρολ.
Δεν είμαι ο πιο όμορφος στον κόσμο, κ.λπ.
Κι έτσι, νομίζω ότι πολλοί σκέφτονται
"Αφού μπορεί αυτός, ίσως μπορώ κι εγώ".
Πάντα πίστευα ότι αν είσαι φιλόδοξος,
ό,τι εμφάνιση, ό,τι φωνή κι αν έχεις, μπορείς να τα καταφέρεις.
Ο ΕΛΤΟΝ ΤΖΟΝ ΣΕ ΣΥΝΑΥΛΙΑ
Κι εγώ είμαι φιλόδοξος.
ΕΙΜΑΣΤΕ ΠΛΗΡΕΙΣ
Κυρίες και κύριοι, ο Έλτον Τζον.
Μ' αρέσουν οι συναυλίες.
Ένιωθα διαφορετικά όταν ήμουν στη σκηνή.
Υπάρχει ηλεκτρισμός, ικανοποίηση,
είναι εξωσωματική εμπειρία.
Νιώθεις ελεύθερος,
μπορείς να κάνεις ό,τι θέλεις.
Είναι εθιστικό.
Αυτήν τη στιγμή, είσαι σταρ,
αδιαμφισβήτητα επιτυχημένος.
Ο μπαμπάς σου χαιρόταν για σένα;
Δεν με είδε ποτέ.
- Δεν σε είδε στη σκηνή; - Όχι.
Είναι πολύ λυπηρό.
Ναι. Μακάρι να ήταν αλλιώς.
Θεέ μου, μακάρι.
ΝΤΑΛΑΣ
3 μήνες ως το Στάδιο Ντότζερ
Δεν νομίζω.
- Ναι. - Ναι;
- Αθλητικά. - Εντάξει.
Ποτέ σε όλη μου την καριέρα,
δεν έχω κάνει τόσο ωραία σόου.
Εκπληκτικά. Δεν αστειεύομαι.
Είστε τρομεροί. Ό,τι παίζετε κάθε βράδυ
είναι το πρότυπο του επαγγελματισμού
και της αφοσίωσης, και παίζετε απίστευτα.
Είστε εκπληκτικοί.
Ήθελα ένα δυνατό τέλος,
κι αυτό είναι ακόμα καλύτερο.
Να είστε περήφανοι. Εγώ είμαι.
Τιμή μου να παίζω μαζί σας.
- Ευχαριστούμε, Έλτον. - Ναι.
Goodbye Yellow Brick Road Ηχογράφηση
Γνώριζες όταν έγραφες κομμάτια
σαν το Candle in the Wind ότι θα αφήσουν εποχή;
Είναι εντελώς συμπτωματικό.
Είναι πολύ μελαγχολικός δίσκος, αν και θεωρείται η μεγάλη σου ποπ στιγμή.
Είναι...
Σχέσεις καταρρέουν.
- Ναι. - Όταν έγραφα αυτά τα τραγούδια,
ήμουν απίστευτα δυστυχής.
Αυτό βγήκε στη σύνθεση,
και ήταν πολύ συγκινητικό για μένα
και πολύ καθαρτήριο.
Τι πιστεύεις ότι επηρέασε τη σύνθεσή σου;
Ήταν η εποχή που ο Τζον Ριντ μού ράγισε την καρδιά.
Η σχέση μου μαζί του δεν ήταν αυτή που περίμενα.
Ήμουν πολύ αθώος. Δεν ήξερα ότι έκανε σεξ και με άλλους.
Όταν το έμαθα, έγινα κομμάτια.
Ήταν πολύ σκληρός.
Γύρισα και μάλωσα με τον Τζον.
Είχα πάρτι στο σπίτι και μαλώσαμε,
και με χαστούκισε, και έτρεξε η μύτη μου αίμα,
κόπηκα στο πρόσωπο.
Αγαπούσα πολύ τον Τζον.
Μα δεν άντεχα άλλο.
Κι όταν διαλύθηκε η σχέση, διαλύθηκα κι εγώ.
- Ο Τζον άφησε ένα κενό μέσα μου. - Φαντάζομαι.
Νόμιζα πως ήταν αποτυχία να είμαι μόνος.
Γιατί δεν είναι κανείς μαζί μου; Δεν είμαι αρκετά καλός.
Κυνηγούσα τις σχέσεις, την αγάπη.
Έψαχνα συνέχεια την αγάπη.
Η επόμενη φιλοδοξία σου;
Μπορεί να φανεί περίεργο, μα δεν έχω πια φιλοδοξίες.
Όχι κάποια συγκεκριμένη.
Η μόνη φιλοδοξία μου ήταν πάντα να τα καταφέρω.
Δεν έχω μια ορισμένη φιλοδοξία τώρα.
Διατηρώ το επίπεδο δημοτικότητάς μου.
Αλλά αυτό... Και πάλι, αυτό είναι δευτερεύον.
Αλήθεια δεν ξέρω. Νομίζω...
Δεν έχω. Ακούγεται περίεργο,
αλλά δεν έχω φιλοδοξίες τώρα.
Αυτήν τη στιγμή, προχωρώ με αργά βήματα.
ΕΛΤΟΝ ΤΖΟΝ ΠΕΡΙΟΔΕΙΑ 1973
Ράντσο Καριμπού Κολοράντο
Ο επόμενος δίσκος ήταν ο Caribou,
ο πρώτος που ηχογραφήσαμε στην Αμερική.
Και ήταν η πρώτη φορά που πήγαμε στο ράντσο στο Κολοράντο.
- Μπαίνει στο κάδρο ο Ρέι Κούπερ. - Ναι. Ήταν στην ηχογράφηση.
Έπαιζε κρουστά,
αλλά ήξερε και ξυλόφωνο και πλήκτρα
και μπορούσε να κάνει κάτι τολμηρό.
Σ' εκείνη την ηχογράφηση, παίρνεις πρώτη φορά κοκαΐνη.
- Ναι. - Ποιος έκανε;
- Η υπόλοιπη μπάντα; - Ο Τζον Ριντ.
- Ναι.
Παραμένει στη ζωή σου ως μάνατζέρ σου.
Δυστυχώς, τον χώρισα και παραμείναμε μαζί στη δουλειά,
επειδή φοβόμουν τη σύγκρουση.
Αλλά ήταν δυναμικός μάνατζερ, με κότσια.
Τότε, η καριέρα μου ήταν πιο σημαντική από καθετί.
Μπήκα μέσα, και είχε μικρές λευκές γραμμές κι ένα καλαμάκι.
Και είπα "Τι είναι αυτό;" Είπαν "Κοκαΐνη".
Είπα "Τι κάνει;" Αυτός είπε "Σε κάνει να νιώθεις ωραία".
Δεν ήξερα τι ήταν.
"Θα δοκιμάσω λίγη".
Σου άρεσε αμέσως;
Όχι πολύ, γιατί μου έφερε αναγούλα.
Οπότε σκέφτηκα "Δεν μ' αρέσει".
Ωστόσο, έκανα κι άλλη γραμμή.
Ναι. Αυτή ήταν η πρώτη φορά, λοιπόν.
Η κοκαΐνη με άνοιξε, έγινα κοινωνικός.
Μου έδωσε αυτοπεποίθηση.
Μπορούσα να μιλάω.
Δεν φοβόμουν να είμαι ανάμεσα σε αγνώστους.
Μου άρεσε επειδή πάντα δυσκολευόμουν
να καθίσω και να ανοιχτώ.
Δεν τη θεωρούσα σκληρό ναρκωτικό. Σκεφτόμουν "Δεν είμαι εθισμένος.
Με κοκαΐνη ή κανέναν μπάφο, είμαι εντάξει. Όλα καλά. Το ελέγχω".
Είναι γνωστό πως όταν γράφεις δίσκους έχοντας πάρει κοκαΐνη,
βγαίνουν χειρότεροι.
Φυσικά. Επηρεάζει τα πάντα.
Δεν σκέφτεσαι λογικά και σωστά.
Ήμουν εξαντλημένος. Εξαντλημένος δημιουργικά,
και από τις περιοδείες,
και... Ξενυχτούσα κάθε βράδυ.
Και μετά, όταν βγήκε ο δίσκος, δεν άρεσε στον κόσμο.
Η σπίθα του Έλτον δεν λάμπει στον "Caribou"
Ο "Caribou" είναι πολύ βαρετός
Μαέστρος της μετριότητας
Δεν έχω ψευδαισθήσεις ότι θα μείνω για πάντα στην κορυφή.
Πόσο καιρό νομίζεις ότι έχεις;
Δεν ξέρω. Κάθε χρόνο πιστεύω ότι αυτό ήταν.
Οπότε... Δεν μπορείς να το προβλέψεις.
Αυτό είναι το ωραίο σ' αυτόν τον χώρο. Δεν μπορείς να προβλέψεις.
Ήρθαν οι κραιπάλες.
Ήθελα απεγνωσμένα την ευτυχία...
και την έψαχνα σε λάθος δρόμο.
Πέρασα πολλές μοναχικές περιόδους στη ζωή μου.
Ξέρεις... η φούσκα.
Ναι.
Μέριλιν Μονρό, Έλβις Πρίσλεϊ,
υπάρχει κίνδυνος όταν οι άνθρωποι ζουν σε μια φούσκα
και απομονώνονται.
Ήθελα μόνο να κλείσω την πόρτα του δωματίου
και να κάνω διήμερη, τριήμερη κραιπάλη...
στη σουίτα του ξενοδοχείου μου, με τσόντες, μπάφους, ουίσκι.
Στην παιδική μου ηλικία, δραπέτευα.
Έκλεινα την πόρτα.
Δραπέτευα από τεσσάρων, πέντε ετών,
έκλεινα την πόρτα όταν μάλωναν οι γονείς μου.
Η κοκαΐνη δεν βοηθάει.
ΝΕΑ ΥΟΡΚΗ
ΜΑΝΤΙΣΟΝ ΣΚΟΥΕΑΡ ΓΚΑΡΝΤΕΝ ΕΛΤΟΝ ΤΖΟΝ ΑΠΟΨΕ
ΚΑΛΩΣ ΗΡΘΑΤΕ ΣΤΟ ΜΑΝΤΙΣΟΝ ΣΚΟΥΕΑΡ ΓΚΑΡΝΤΕΝ
Είναι το πιο ξεχωριστό μέρος.
Η καλύτερη συναυλία στον κόσμο λόγω της ιστορίας του μέρους.
ΕΥΧΑΡΙΣΤΟΥΜΕ, ΣΕΡ ΕΛΤΟΝ ΤΖΟΝ
Φοβερό μέρος. Υπέροχοι καλλιτέχνες
έχουν παίξει εδώ. Είναι κάτι μαγικό και δεν...
Λίγοι χώροι είναι τόσο μαγικοί.
Δεν μου 'ρχεται κάποιος εκτός από το Μάντισον Σκουέαρ Γκάρντεν.
Όταν λένε "Πού σου αρέσει να παίζεις;" Ευκολάκι. Μάντισον Σκουέαρ Γκάρντεν.
Πάντα ήταν ξεχωριστό.
Ο Τζον Λένον έπαιξε εδώ στις Ευχαριστίες,
και δεν ξεχνιούνται τέτοια πράγματα.
- Ξεκινάμε; - Πάμε ξανά.
Ήχος.
Πάμε. Αναμείνατε.
Κυρίες και κύριοι, η Αυτής Μεγαλειότης η βασίλισσα.
Καλησπέρα.
Μου ζήτησαν να κάνω αυτήν τη διαφήμιση.
Τόνι Κινγκ Apple Records
Είναι για έναν δίσκο γραμμόφωνου,
λέγεται Mind Games του Τζον Λένον.
Γνώρισες τον Τζον Λένον μέσω του Τόνι;
Ναι. Μέσω του Τόνι.
- Εντάξει. - Τον γνώρισα στο πλατό
όπου γύριζε ένα βίντεο,
και ο Τόνι ντύθηκε βασίλισσα της Αγγλίας.
Φρεντ Αστέρ και τζιτζιμπίρα.
Ήμουν πολύ φοβισμένος και πολύ ενθουσιασμένος.
Ο Τόνι μού είχε πει ότι ήταν πολύ ευγενικός και ευχάριστος.
Ήταν σαν να γνώρισα κάποιον που γνώριζα μια ζωή.
Αρχίσαμε να κάνουμε παρέα.
Βγαίναμε πολύ, περνούσαμε πολύ καλά.
Ήταν στους Beatles, κι ακόμα θέλει να κάνει μουσική.
Θέλει να ασχολείται με την πολιτική. Έχει σκοπό στη ζωή του.
Μ' αρέσουν τέτοιοι άνθρωποι.
Μ' αρέσουν οι άνθρωποι που σκέφτονται το αύριο και όχι το χθες.
Κάναμε παρέα και περνούσαμε τέλεια.
Γελούσαμε συνέχεια, και κάναμε πολλά ναρκωτικά.
Άκουσα μια φανταστική ιστορία
ότι ήσασταν σε ένα ξενοδοχείο στη Νέα Υόρκη.
Ναι. Ήταν δύο το πρωί.
Βουνά κοκαΐνης.
Σκέφτηκα "Η αστυνομία είναι;"
Και από την παράνοια, μου πήρε πέντε λεπτά να φτάσω στο ματάκι της πόρτας.
Και ήταν ο Άντι Γουόρχολ.
Πήγα στον Τζον. "Ο Άντι!"
Κι ο Τζον είπε "Αποκλείεται".
- Συνέχισε να χτυπάει, κι εμείς... - Κρυφτήκατε από τον Άντι Γουόρχολ;
Κουβαλούσε παντού την Polaroid. "Όχι, ευχαριστώ".
Το ωραίο κομμάτι της κοκαΐνης.
Πέρασες πολύ χρόνο στο Λος Άντζελες πέρυσι, σωστά;
Ναι, απέφευγα την πραγματικότητα.
Απ' ό,τι φαίνεται, απόλαυσες αυτά που έκανες με τον Έλτον.
- Ναι. - Ναι.
Είμαστε πολύ δεμένοι με τον Έλτον.
Μου έβαλε πρόχειρες κασέτες του Walls and Bridges.
Είχαμε αναλαμπή στο Whatever Gets You Thru the Night.
Οπότε μου ζήτησε να πάω στο στούντιο
και να κάνω φωνητικά. Και δέχτηκα.
Ακούγαμε το κομμάτι στα μεγάλα ηχεία, και είπα "Μπορώ να βάλω λίγο πιάνο".
Και είπε "Εντάξει. Εμπρός". Και μετά είπε
"Ας το κάνουμε ντουέτο".
Ήμουν πολύ αγχωμένος.
Μα ένα όνειρο έγινε πραγματικότητα. Ήταν εξωπραγματικό.
Πήγα με το ποδήλατο ως το Χατς Εντ για να πάρω τον δίσκο των Beatles,
και τώρα παίζω στον δίσκο του και το διασκεδάζω,
περνάω υπέροχα μαζί του.
Και είπα "Άκου. Ο δίσκος θα γίνει νούμερο ένα".
Και είπε "Όχι".
Είπα "Αν γίνει νούμερο ένα, θα ανέβεις στη σκηνή μαζί μου".
Και δεν πίστευε με τίποτα
ότι θα γινόταν νούμερο ένα.
ΓΙΑ ΤΗΝ ΕΒΔΟΜΑΔΑ ΕΩΣ 16 ΝΟΕΜΒΡΙΟΥ 1974
Κι όταν έγινε νούμερο ένα, δεν προσπάθησε να το αποφύγει.
Και δεν είχε εμφανιστεί στη Νέα Υόρκη
- μετά το Στάδιο Σέι. - Ναι.
Πήγαμε στη Βοστόνη να δούμε τον Έλτον στη σκηνή...
Φωνή του Τόνι Κινγκ Apple Records
...ώστε να πάρει μια ιδέα ο Τζον.
Είχε καιρό να πάει σε συναυλία,
και δεν είχε καταλάβει πόσο είχαν εξελιχθεί.
Μπόστον Γκάρντεν 20 Νοεμβρίου 1974
Ειδικά ο Έλτον είχε ό,τι πιο σύγχρονο τότε.
Το ηχοσύστημά του,
η συνοδεία του στην περιοδεία ήταν όλα πολύ χλιδάτα.
Και ο Τζον είχε μείνει στους τέσσερις ενισχυτές.
Η τελευταία συναυλία των Beatles
ήταν το 1966, στο Κάντλστικ Παρκ.
Καθόταν με το στόμα ανοιχτό βλέποντας τι φορούσα και τι γινόταν.
Έλεγε "Έτσι είναι τώρα;"
Μάντισον Σκουέαρ Γκάρντεν 28 Νοεμβρίου 1974
Ο κόσμος ήξερε ότι κάτι έπαιζε.
Κυκλοφορούσαν φήμες,
θα γινόταν κάτι ξεχωριστό.
Ο Τζον και η Γιόκο ήταν κάποια χρόνια χωρισμένοι,
και μου τηλεφώνησε η Γιόκο
να μου πει ότι ήθελε να έρθει.
Αλλά είπε "Μην το μάθει ο Τζον".
Οπότε της έκλεισα θέση στην 11η σειρά,
γιατί ο Τζον δεν θα την έβλεπε με τόση μυωπία.
Είμαστε στα παρασκήνια, ετοιμαζόμαστε, κι έρχονται δύο γαρδένιες.
Ο Τζον είπε "Από τη Γιόκο θα είναι.
Δεν θα μπορούσα να βγω αν ήξερα ότι ήταν εκεί".
Δεν είπαμε τίποτα.
Ήταν τρομοκρατημένος.
Μπορώ να πω με βεβαιότητα ότι ήταν τρομοκρατημένος.
Και μπορώ να σας πω ότι είχε αδιαθεσία πριν από τη συναυλία,
μεγάλη αδιαθεσία.
Ευχαριστούμε, Νέα Υόρκη!
Ευχαριστούμε!
Αφού είναι οι Ευχαριστίες,
είπαμε να κάνουμε τη συναυλία λίγο πιο γιορτινή,
καλώντας κάποιον στη σκηνή μαζί μας.
Και...
είμαι σίγουρος ότι θα τον ξέρετε όλοι.
Είναι μεγάλη μας τιμή που θα δούμε και θα ακούσουμε τον κύριο Τζον Λένον.
Ο τρόπος που τον υποδέχτηκαν, δεν είχα ξανακούσει τέτοια βοή.
Νομίζω πως όλοι πάθαμε πλάκα
από τον όγκο της επευφημίας.
Και ο Τζον γύρισε και κοίταξε την μπάντα
σαν να έλεγε "Τι διάολο ήταν αυτό;"
Και πολλοί κλάψαμε,
έτρεχαν δάκρυα στα πρόσωπά μας.
Πάμε, λοιπόν.
Ένα, δύο... Ένα, δύο, τρία, τέσσερα.
Ευχαριστώ τον Έλτον και τα παιδιά
για τη φιλοξενία απόψε.
Προσπαθούμε να σκεφτούμε
με τι να κλείσουμε, για να φύγω από δω και να πέσω ξερός.
Σκεφτήκαμε να πούμε
ένα κομμάτι ενός παλιότερου, περίεργου μνηστήρα μου
που λέγεται Πολ. Δεν το έχω ξαναπεί.
Είναι παλιό κομμάτι των Beatles, και δεν το ξέρουμε καλά.
Πάμε.
Όταν ο Τζον κατέβηκε από τη σκηνή, μπήκε στη λιμουζίνα,
με κοίταξε και είπε "Ήταν τέλεια, γαμώτο!"
Φωνή του Τόνι Κινγκ
Επιστρέψαμε στο Σέρι-Νέδερλαντ,
κι ο Έλτον έκλαιγε στην τουαλέτα.
Ο Τζον μού είπε "Πού είναι ο Έλτον;"
Είπα "Στην τουαλέτα, Τζον. Κλαίει".
Κι ο Τζον είπε "Γιατί κλαίει;"
Είπα "Λόγω αυτού που έγινε.
Είναι τόσο ενθουσιασμένος που κλαίει".
Κι ο Τζον είπε "Θεέ μου. Να μπω μέσα;"
Είπα "Ναι".
Κατέληξαν να κάθονται μαζί στην τουαλέτα
του ξενοδοχείου.
Το απολαμβάναμε όλοι ως πολύ χαρούμενο γεγονός,
όχι σαν το κύκνειο άσμα του Τζον, που ήταν τελικά.
Μα κανείς μας δεν ήξερε ότι θα ήταν η τελευταία του συναυλία.
Ήμουν ο καταλύτης για να τα ξαναβρούν η Γιόκο με τον Τζον.
Αν δεν είχα παίξει στο Whatever Gets You Thru the Night,
αν δεν του είχα πει για τη συναυλία, ίσως να μη συναντούσε ξανά τη Γιόκο.
Φυσικά, τα ξαναβρήκαν. Και απέκτησαν τον Σον.
- Είσαι ο νονός του; - Ναι.
Ερωτεύτηκε ξανά.
Κι έτσι, η άγρια φύση του...
Έκοψε τα ναρκωτικά. Έκοψε τις τρέλες.
Χάρηκα πολύ γι' αυτόν.
- Εγώ δεν έκοψα τις τρέλες. - Εσύ...
ΛΟΝΔΙΝΟ
ΓΟΥΟΤΦΟΡΝΤ
ΠΙΤΣΜΠΟΥΡΓΚ
ΦΙΛΑΔΕΛΦΕΙΑ
ΟΥΑΣΙΝΓΚΤΟΝ
ΑΤΛΑΝΤΑ
ΝΑΣΒΙΛ
ΧΙΟΥΣΤΟΝ
ΝΤΕΝΒΕΡ
ΦΟΙΝΙΞ
ΛΟΣ ΑΝΤΖΕΛΕΣ
1η ημέρα ως το Στάδιο Ντότζερ
ΣΤΑΔΙΟ ΝΤΟΤΖΕΡ
ΕΥΧΑΡΙΣΤΟΥΜΕ ΤΟΥΣ ΜΕΓΑΛΥΤΕΡΟΥΣ ΦΑΝ!
Τι κλειδί είναι το Don't Go Breaking My Heart;
- Φα; Ρε; - Ρε.
Δεν το θυμάμαι. Πάει πολύς καιρός, 1976.
- Πολύ παλιά. - Δεν θυμάμαι τόσο παλιά.
Εδώ δεν θυμάμαι τι έφαγα για πρωινό.
Νομίζω πως έχω άνοια. Δεν θυμάμαι.
Είναι εδώ η Ντούα;
- Να τη. Γεια, μωρό μου. - Να τη. Γεια!
Χαίρομαι τόσο που είμαι εδώ.
- Γεια σου, αγάπη. - Γεια.
Γεια, όμορφη. Έχω να σε δω...
- Πολύ καιρό. - Πολύ.
ΤΡΟΥΜΠΑΝΤΟΥΡ
- Αυτό είναι. - Μικρό.
Νόμιζα ότι ήταν μεγαλύτερο.
Το θυμάσαι μεγαλύτερο;
Τα πάντα από το παρελθόν είναι μεγαλύτερα στη μνήμη σου.
Κι αυτό είναι μια σταλιά.
Είναι πολύ μικρό,
αλλά έχει ωραία ατμόσφαιρα. Κοίτα τι μικρή σκηνή.
Ήμουν τόσο κοντά στον Λίον Ράσελ κι όλους αυτούς...
όταν έπαιζα εδώ, για να τους βλέπω τέλεια.
Δες εδώ. Έχει κάτι το ιδιαίτερο.
Έχει μια ατμόσφαιρα και μια αύρα.
Αυτό είναι το νέο εξώφυλλο.
Μου πήρε έξι χρόνια να το πλέξω.
CAPTAIN FANTASTIC
- Τι να περιμένουμε από τον δίσκο; - Αίσχη.
Σοβαρά, ο δίσκος είναι μια ιστορία.
Ο πρώτος τέτοιος δίσκος που γράψαμε με τον Μπέρνι.
Λέει για εμάς τους δύο.
Και τις εμπειρίες μας προσπαθώντας να πετύχουμε,
πριν βγάλουμε τον Empty Sky,
και τις απογοητεύσεις για τα τραγούδια που απορρίφθηκαν,
και αυτούς που ήθελαν να μας δεσμεύσουν για πάντα,
και τέτοια πράγματα.
Ο Captain Fantastic ήταν ο πρώτος δίσκος που έγινε νούμερο ένα στο Billboard,
κι αυτό δείχνει πού είχαμε φτάσει.
1 - ΝΕΑ ΕΙΣΟΔΟΣ - ΕΛΤΟΝ ΤΖΟΝ
Μόλις φτάσαμε στο Λος Άντζελες με τη μητέρα, τον πατριό του Έλτον Τζον,
τους γείτονές τους
και πολλούς θείους και θείες του Έλτον,
για να τον δουν στο τεράστιο Στάδιο Ντότζερ.
Τι τους ήθελες όλους αυτούς;
Στο Λος Άντζελες έγινα γνωστός.
Ήταν σαν να γυρίζω σπίτι μου.
Ήθελα να νιώσουν περήφανοι.
Και ναι, ήθελα να το δει ο κόσμος.
Κινέζικο Θέατρο Γκράουμαν
Θέλουμε τον Έλτον!
ΕΛΤΟΝ ΤΖΟΝ ΚΑΙ ΜΠΕΡΝΙ ΤΟΠΙΝ
ΚΑΛΥΤΕΡΑ ΝΕΚΡΟΣ ΧΩΡΙΣ ΤΟΝ ΕΛΤΟΝ
Θέλουμε τον Έλτον!
ΕΛΤΟΝ ΤΖΟΝ
Θέλω να ανακοινώσω
ότι η εβδομάδα ανακηρύσσεται Εβδομάδα Έλτον Τζον.
Τότε, υπήρχε ο ενθουσιασμός αυτών των μεγάλων συναυλιών...
Φωνή Μάικ Χιούιτσον Βοηθός
...αλλά ο Έλτον είχε πολλά συναισθηματικά θέματα στα παρασκήνια.
Και η κοκαΐνη είχε κεντρική θέση σε όσα συνέβαιναν.
Έβλεπα την καθοδική πορεία
που είχε πάρει, σωματικά και πνευματικά.
Πώς ορίζεις την κατάστασή σου τότε;
Ήμουν ή πολύ ευχάριστος ή πολύ μίζερος.
ΜΟΝΟ Ο ΕΛΤΟΝ
Γιατί ήσουν δυστυχής;
Η καριέρα μου με σκότωνε.
Ζούσα μόνο για τη θέση μου στα τσαρτ και...
για το σεξ και την κοκαΐνη.
Ένιωθα ότι η ζωή μου δεν ήταν μόνο αυτό.
Ήμουν ο χειρότερος άνθρωπος
για να παίρνει ναρκωτικά, γιατί δεν μπορούσα να κάνω μια γραμμή
- και να σταματήσω. - Ναι.
Έπρεπε να την τελειώσω, και μετά ήθελα κι άλλη.
Με τόσο αλκοόλ και τόσα ναρκωτικά,
ένιωθα σαν να ήμουν νεκρός, να τα βλέπω από ψηλά και να σκέφτομαι
"Ποιος διάολο είσαι; Τι έχεις γίνει;"
Ήθελα κάποιος να με αγκαλιάσει.
Αγχωνόμουν μη δει η οικογένειά μου σε τι κατάσταση ήμουν.
Την ημέρα πριν από τη συναυλία, τρώγαμε μεσημεριανό
στο σπίτι μου στο Μπέβερλι Χιλς.
Νιώθω πολύ πεσμένος.
Πήρα έναν σωρό υπνωτικά.
Πήρα 12 Βάλιουμ.
Τα πήρα, πήγα στην πισίνα και είπα
"Πήρα έναν σωρό χάπια.
Θα αυτοκτο... Θα πνιγώ".
Ήμουν έξω, καθόμουν με τη μαμά του,
τον πατριό και τη γιαγιά του, και τον βγάλαμε έξω.
Κάλεσα τον γιατρό.
Νομίζω πως ο γιατρός τού έκανε πλύση στομάχου
και τον έβαλε για ύπνο.
Κάθισα δίπλα του όλη νύχτα
όσο ανακτούσε και έχανε τις αισθήσεις του.
Και το πρωί, συνήλθε.
Πώς το πήραν οι γονείς σου;
Η μαμά, ο πατριός
και η γιαγιά μου ανησυχούσαν.
Έμεινες στο κρεβάτι για μέρες ή...
Όχι.
Έγινες περδίκι;
Είχα τη συναυλία, οπότε έπρεπε να γίνω περδίκι.
Δεν σκεφτήκατε να την ακυρώσετε;
Όχι.
Δεν κουβάλησα ποτέ την προσωπική μου ζωή στη σκηνή.
Για εκείνες τις δύο
ή δυόμισι ώρες, δραπετεύεις από το χάος.
Και μετά ξανάρχεται,
και η μόνη στιγμή που ένιωθα ότι συμμετείχα
ήταν όταν έπαιζα πιάνο μπροστά σε κόσμο.
Σας ευχαριστώ! Pinball Wizard!
Ευχαριστώ, Λος Άντζελες! Ευχαριστώ, Ντότζερς!
Επικοινωνούσα και είχα μεγάλη επιτυχία
μπροστά σε όλους αυτούς τους χιλιάδες ανθρώπους,
και ήμουν πολύ καλός σ' αυτό. Αυτό με κράτησε.
Η αγάπη για τη μουσική.
Αλλά δεν τα βγάζεις έτσι πέρα με τη φυσιολογική ζωή.
Αυτή είναι η χώρα της φαντασίας.
Και είχα επιτυχίες, πολυτέλειες,
και μου άρεσαν, αλλά δεν...
Δεν με έκαναν ευτυχισμένο.
Και ήξερα ότι δεν γινόταν να μείνω τόσο δυστυχής και μίζερος.
Ο Έλτον Τζον βάζει τον εαυτό του στον πάγκο
Ο Έλτον Τζον μένει στην άκρη
Ο Έλτον Τζον ξεκουράζεται
18η Αυγούστου 1976.
Μιλάμε με τον Έλτον Τζον.
Κλιφ Τζαρ Περιοδικό Rolling Stone
Δεν θα κάνεις περιοδεία.
- Θα συνεχίσεις έτσι αν μπορείς. - Προς το παρόν. Δεν λέω ότι αποσύρομαι.
Απλώς ήρθε η ώρα να κάνω κάτι άλλο.
Είναι πολύ σημαντική εποχή στη ζωή σου. Συμβαίνουν πολλές αλλαγές.
Ναι, νιώθω πολύ περίεργα τη συγκεκριμένη στιγμή.
Πέρασες πέντε χρόνια στην κορυφή.
Έφτασες σε ένα επίπεδο που είναι σχεδόν ασύγκριτο.
Έχεις τα πάντα.
Αλλά τι κάνει ο Έλτον όταν...
γυρίζει σπίτι τη νύχτα;
Έχεις αγάπη και τρυφερότητα;
Δεν θα το έλεγα.
Έχω μόνο μια ορισμένη ποσότητα σεξ.
Θέλω απεγνωσμένα να αγαπηθώ,
μα αυτό το κομμάτι της ζωής μου δεν υπάρχει ακόμα.
Είσαι χαλαρός σχετικά με τον τύπο του ανθρώπου
που θα ήθελες να ερωτευτείς;
Είμαι κάπως δειλός σε αυτό.
Τείνω να φοβάμαι. Μόλις προσπαθεί κάποιος να με γνωρίσει βαθιά,
κλείνομαι και σβήνω. Δεν αφήνω τους άλλους να με πλησιάσουν.
Πληγώθηκα πολύ όταν ήμουν μικρός, δεν θέλω να ξανασυμβεί.
Να πάμε στα προσωπικά; Λιγάκι. Να το κλείσουμε αυτό;
- Συνέχισε. - Εντάξει.
Πιστεύεις ότι κάποια στιγμή θα μπορείς να είσαι ειλικρινής για τον εαυτό σου,
σεξουαλικά;
Δεν έχω ξαναμιλήσει γι' αυτό.
Αλλά δεν θα το κλείσω.
Δεν έχω γνωρίσει κάποιον που θα ήθελα να μείνω μαζί του, ανεξαρτήτως φύλου.
Πιστεύεις ότι θα ήταν καταστροφικό για τη μουσική ή τις πωλήσεις σου
αν έλεγες ότι είσαι αμφιφυλόφιλος;
Έφτασα σε ένα σημείο της ζωής μου που πρέπει να είμαι ειλικρινής.
Βασικά, θα ήθελα κάποια στιγμή να παντρευτώ
και να κάνω παιδιά, γιατί τα λατρεύω.
Πρέπει να έχω προσωπική ζωή
και πρέπει να έχω ψυχική ηρεμία και κάποιον να τη μοιραστώ.
Δεν είχα κανέναν να το μοιραστώ αυτό. Κι αυτό είναι... Σε επηρεάζει.
Έχω κουραστεί να είμαι μόνος μου.
Η ΜΟΝΑΧΙΚΗ ΕΡΩΤΙΚΗ ΖΩΗ ΕΝΟΣ ΣΟΥΠΕΡ ΣΤΑΡ
Έχει μοναξιά στην κορυφή
"Δεν έχω γνωρίσει κάποιον που θα ήθελα να μείνω μαζί του, ανεξαρτήτως φύλου".
Είσαι αμφιφυλόφιλος;
Ο αληθινός Έλτον Τζον
Υπήρξαν αντιδράσεις εντός της μουσικής βιομηχανίας;
Οι άνθρωποι γύρω μου αγχώθηκαν,
η δισκογραφική στην Αμερική.
Κάποιοι ραδιοφωνικοί σταθμοί στην Αμερική έκαψαν τους δίσκους μου.
Δεν το κρύβω, έκανε κακό στην καριέρα μου.
Ήταν απελευθερωτικό;
- Ήταν... - Απολύτως.
Να μπορώ επιτέλους να είμαι ο εαυτός μου.
Δεν έχεις ιδέα.
Μου πήρε πολλά χρόνια να πω την αλήθεια.
Και μου πήρε από τότε
μέχρι να γίνω νηφάλιος, στα 43 μου,
να γίνω όσο πιο ειλικρινής μπορούσα.
ΕΙΜΑΙ ΑΛΚΟΟΛΙΚΟΣ
Ο εφιάλτης της ζωής μου με το αλκοόλ και την κοκαΐνη
Ο ΑΣΘΕΝΗΣ ΕΛΤΟΝ ΘΑ ΜΕΙΝΕΙ ΕΝΑΝ ΜΗΝΑ ΣΤΟ ΡΙΤΖ
Μόνο όταν έγινα νηφάλιος το 1990
άλλαξαν όλα.
Ο Έλτον Τζον επιβιώνει από το σκοτεινό ταξίδι εντός του
Πώς ο Έλτον κέρδισε τη μάχη για τη ζωή
Ένας νέος Έλτον Τζον "Captain Fantastic" ανακάμπτει - ξανά
Μου πήρε 43 χρόνια για να μάθω να λειτουργώ
ως άνθρωπος παρά ως ροκ σταρ.
Ο Έλτον Τζον παντρεύεται
ΧΟΛΙΓΟΥΝΤ
ΣΤΑΔΙΟ ΝΤΟΤΖΕΡ
ΕΛΤΟΝ 1
20 ΝΟΕΜΒΡΙΟΥ 2022
ΕΛΤΟΝ 1
Είναι πολύ ξεχωριστή βραδιά για μένα,
πολύ συγκινητική. Και...
Ήταν μεγάλο ταξίδι. Και...
Πρωτοήρθα εδώ στην Αμερική το 1970,
στην Πόλη των Αγγέλων,
το Λος Άντζελες.
Και έπαιξα σε ένα κλαμπ που λέγεται Τρούμπαντουρ,
που ευτυχώς υπάρχει ακόμα.
Έκανα 50 χρόνια περιοδείες στις ΗΠΑ,
και στις 50 πολιτείες.
Σας ευχαριστώ για όλα τα χρόνια
αγάπης και γενναιοδωρίας και πίστης.
ΕΥΧΑΡΙΣΤΟΥΜΕ!
ΝΤΟΤΖΕΡΣ 1
Θα ήθελα να σας συστήσω κάποιον που
αν δεν υπήρχε,
δεν θα καθόμουν εδώ τώρα.
Έλα, κύριε Μπέρντι Τόπιν.
Μπέρνι Τόπιν!
Και όπως ξέρετε, σταματώ τις περιοδείες,
είναι η τελευταία μου συναυλία στην Αμερική.
Επειδή θέλω να περάσω χρόνο με την οικογένειά μου.
Γι' αυτό θέλω να τους φέρω εδώ και να σας δείξω γιατί αποσύρομαι.
Ντέιβιντ, Ζάκαρι και Ελάιζα.
ΕΥΧΑΡΙΣΤΟΥΜΕ, ΕΛΤΟΝ
Υποτιτλισμός: Σοφία Κοκκινά